Cine sint, de fapt, tefelistii? “Tinerii frumosi si liberi”? Si mai ales, cu ce se ocupa ei? Generatia Y, cum au mai fost numiti, s-a nascut incepind cu prima parte a anilor ’80 si pina catre 2000. Sfirsitul mileniului. William Strauss da ca repere 1982 – 2004. Ei sint “Generation Me” (Generatia: EU!”), dupa cum ii descrie psihologul Jean Twenge, si nu fara sa aiba dreptate, intreaga generatie avind o problema de narcisism, fiind profund autocentrica, raportindu-se in permanenta la propria persoana si la propria placere. Culmea e ca acesti hedonisti nu sint fericiti. Dimpotriva, poarta cu ei o ura si o suparare de proprtii mitice. Sint generatia care considera ca “nu a primit destul”. Ca si cum asta n-ar fi fost indeajuns, politicile publice au schimbat macazul, in consonanta cu ce era pe afara, usurind viata tineretului si explicindu-le ca sint “speciali” si ca toti sint “la fel de buni”. Ca sa nu se ofenseze nimeni. Deci, cei care in mod bizar se cred “de dreapta”, au crescut cu cele mai ciudate si stingiste valori.

Problema a pornit, dincolo de familie, din sistemul de invatamint, unde “minti luminate” au inteles sa dea “premiul 1” intregii clase, si celui mai destept si prostanului, punindu-i pe picior de egalitate. Sa se elimine corigenta si repetentia. Sa suprime competitia si suprematia, nu-i asa, nedreapta, a celui clasat inaintea incapabilului. Restul a venit ca o avalansa! Sa ne amintim doar de protestul platit de George Soros, cu indivizi inchiriati de pe “Rent A Crowd” din fata Trump Tower imediat dupa aflarea rezultatelor oficiale ale alegerilor. Cladirea a fost protejata de utilaje de salubritate si de cordoane ale politiei, dar lumea era isterica si s-a decis sa se utilizeze forta. Atunci i-a venit unui politist newyorkez ideea sa ia un carton si sa decupeze niste “ecusoane de participant”, pe care politistii le-au impartit celor “revoltati”. Care, fericiti, au plecat spre casa. In uimirea generala, politistul a explicat ca avea si el doua fete, apartinind aceleiasi generatii, in consecinta stiind cum gindesc acestia. Sistemul a lucrat la fel si in America, si in UE si in Romania. Cum si miscarea #resist / #rezist a functionat in paralel in Romania si in Statele Unite.

Analfabetismul social si functional din Romania a ajuns la 42%! Oficial. In mod paradoxal, nu pesedisitii sufera cel mai tare aici, ci exact tefelistii. Sint atit de prosti (in cel mai pur sens al cuvintului) incit opereaza cu “adevaruri” de genul: pesedistii sint comunisti, Ion Iliescu conduce pesedeul, oamenii voteaza cu pesedeul pentru ca primesc doi mici, rusii sint comunisti, tefelistii nu traiesc bine pentru ca ciuma rosie fura, lumea e spalata pe creier pentru ca se uita la Antena3, ei sint smecheri si ca sa nu fie spalati pe creier nu se uita la televizor, nimeni nu poate lupta cu coruptii decit Codruta Kovesi, Europa este “de dreapta”, Trump va prabusi economia pentru ca e prost, credinta crestina inseamna sa pupi moaste, gazul se scumpeste ca vrea Dragnea si nu ca ar exista o piata libera si reglementari ale Comisiei Europene, e adevarat pentru ca a scris pe Facebook, cresterea salariilor ne destabilizeaza, presedintele are procurorii in subordine, ba chiar si Guvernul, deciziile Curtii Constitutionale trebuiesc aprobate prin referendum, nu sint spitale pentru ca sint catedrale, asadar, un intreg evantai de ineptii care ar trebui sa fie cel putin batatoare la ochi, dar care pentru niste analfabeti nu au cum sa fie. Probleme de aceasta natura nu apar peste noapte, ci sint rodul unor decenii de asa-zise reforme ratatate in invatamint, unde scoala elementara si liceul nu mai reusesc sa ofere bazele necesare pentru invatamintul superior. Care invatamint superior da rateuri tot mai sonore. Da, de ceva timp, scoala romaneasca produce numai timpiti. Dar cu diplome. De aici vin problemele sociale si economice.

Pentru ca si-au neglijat propria educatie, pentru ca habar nu au cum sau ce sa lucreze, pentru ca nici statul nu incurajeaza munca, cca.4 milioane de oameni in putere si perfect apti de munca stau si “protesteaza” sau umbla brambura prin lume, si se uita uimiti ca vitelul la poarta noua cind li se spune ca exista o penurie de forta de munca, deci nicidecum nu este adevarat ca nu s-ar gasi joburi. Generatia Y nu vrea insa vreun loc de munca in vreun parc industrial, nu vrea sa se scoale dimineata, nu vrea sa se murdareasca pe miini. Mai bine se inscrie la un al doilea sau un al treilea “master”, la fel de inutil ca si primul. De asta, generatia Y a devenit un balast pentru piata muncii, pentru firme, afaceri, economie. Ei sint adevaratii asistati sociali ai tarii!

Supradimensionarea eului, vine insa si cu preturi aferente! Dezamagirea cronica. Depresia. Revolta. (Vezi Twenge – Generation Me: Why Today’s Young Americans Are More Confident, Assertive, Entitled–And More Miserable Than Ever Before). Tefelistii au fost crescuti fara sa cunoasca cuvintul “nu”. Lor li s-a permis orice si li s-a dat orice isi doreau. Chiar daca cei care le dadeau o faceau pe credit. Au crescut bazindu-se pe o gratificatie instantanee. Problemele au venit aproape imediat: obisnuiti sa isi obtina placerea pe loc si fara nici un efort, au ajuns niste indivizi care nu sint capabili de empatie, deci nu sint capabili nici sa intretina relatii de prietenie sau de cuplu. Care se intretin cu efort. Pentru “una mica” exista Tinder. La fel, nu sint capabili sa dezvolte relatii de colegialitate cu cei cu care muncesc. Oricum, ii urasc pe toti si viseaza sa ajunga manageri sau cel putin consultanti. Ei sint, propriu-zis, niste indivizi singuri, izolati, dar coplesiti de propria lor grandoare pe care se mira ca cei din jur nu o apreciaza. Nu sint apreciati nici la locurile lor de munca! In primul rind din cauza instructiei precare si a lipsei de abilitati, asta indiferent de numarul diplomelor obtinute. Sint o generatie care nu a citit si nu citeste carti. Au trecut printr-un invatamint care i-a obisnuit sa bifeze ceva pe un test grila si sa copieze. Au facut o facultate de 3 ani unde au auzit chestii teoretice si unii s-au dus la un masterat care presupune elaborarea unei fituici care sa contina “mari adevaruri” din alea corecte politic. Cu toate astea, ei viseaza sa conduca de la bun inceput companii sau chiar statul. Cica ar fi indreptatiti. Milenialii au fost catalogati drept “generatia pierduta“, a indivizilor care se angajeaza “ca sa creeze un impact” (deci nu ca sa munceasca) si in scurt timp realizeaza ca nu pot creea nimic, nici chiar “impact” si ajung pe prima lista a disponibilizatilor.

Situatia tefelistilor din Romania este insa mult mai trista decit pare la o prima vedere. Aproape o cincime din grupa de virsta 15-35 de ani nu este angrenata in nici o forma de invatamint, dar nici nu munceste. Propriu-zis, nu se ocupa cu nimic. Din 5.300.623 de tineri intre 15-34 de ani, 1.049.523 nu invata si nu muncesc. Stau! Freaca menta. Injura pe facebook. Se duc in club sau in bar, trag pe nas. Si, da, protesteaza!

Tefelistii nu tinjesc dupa libertate, proprietati, nu ii intereseaza chestiunile de mediu sau chestiunile sociale. In schimb, vor sa aiba ultimele gadgeturi si sa locuiasca impreuna cu parintii si sa profite de pe urma muncii lor fara sa faca nimic. Simptomatic este ca abia 27% dintre tefelisti spun ca ar fi interesati sa porneasca o afacere in sectorul privat (Eurostat). Sigur, si acesta e doar un deziderat. Chiar si cei care se avinta in aceasta zona, nu reusesc sa depaseasca un pseudo-entuziasm de tip “start-up”, ei asteptind ca lucrurile sa se faca singure sau sa vina cineva si sa munceasca in locul lor. Nu intimplator, media de viata a firmelor romanesti a intrat in declin. Guvernul face eforturi sa mobilizeze aceasta categorie, cu planuri de a oferi 40.000 de euro oricui doreste sa isi deschida o firma. Iar cei care ar fi vizati, tefelistii, urla ca Guvernul e alcatuit din hoti, comunistii, si sa plece. Mai sint si alte genuri de catastrofe: programe de tip RePatriot. Sigur ca in teorie suna bine, doar realitatea e alta. Ideea a fost sa se identifice “virfuri” romanesti din Occident si sa se aduca in tara, crezind ca acestea vor stimula in vreun fel munca, afacerile si incetini exodul inspre afara. Celebra teorie cu “unicorni” cu care de pilda Marissa Mayer a dat de pamint cu Yahoo. Iar cind unui asemenea program i se aplica si “corectii” politice, nu e greu de imaginat finalul.

Deci, ce naiba ii intereseaza pe tefelisti? Sa participe la “evenimente”. Conform Harris Poll, principala investitie a generatiei este in “experiente” dobindite prin participarea la diverse evenimente. Daca va intrebati de ce sint ei indreptatiti sa aiba pietuca lor si evenimentul lor unde sa isi etaleze gadgeturile si sa dea cu laseru’ pe peretii Guvernului. Este singura varianta in care ei pot “apartine” de ceva. Asa isi bifeaza nevoile sociale de apartenenta. Asa-zisa lor ura impotriva PSD-ului nu este decit un “adeziv social”, oricit de antisociala sau antidemocratica ar fi intreaga lor miscare.

Cind, cu ajutorul serviciilor au reusit sa se stringa in piete si apoi sa genereze niste voturi, cei care au ajuns in Parlament au dovedit ca habar nu au ce cauta pe acolo sau cum functioneaza institutiile. Gotiu doarme pentru ca e plictiseala, Nicusor Dan face bilute din muci si le maninca, doamna Presada se plinge ca in trecut au fost barbati care au incercat sa faca sex cu ea, Chichirau il filmeaza pe Serban Nicolae, iar Adrian Dohotaru s-a apucat sa manince din cosul de gunoi ca sa demonstreze ca e trist pe planeta, mai e unul care punea muzica sa urle ca sa nu poata lucra comisia parlamentara din care si el facea parte.

Ultimul sondaj arata ca abia 18% dintre cei pe care ii intereseaza sa iasa la vot au o optiune politica. Stiu cu cine vor sa voteze! Restul, cei care nu stiu cu cine sa voteze sau nu vor sa voteze, reprezinta 82%! Imens. Apoi, 76% zic ca lucrurile merg intr-o directie gresita.

Desi nu par lamuriti nici cu propria lor viata, nici acasa, nici la serviciu – cei care au un loc de munca, principala chemare a tefelistului este sa le spuna celor care au muncit si au cusut hainele cu care ei se imbraca, au facut pantofii pe care ii incalta sau telefoanele pe care nu le scapa din miini, cum sa traiasca, sau daca sa mai traiasca! Doar facind o succinta trecere in revista a mesajelor inlacrimatelor si sensibilelor fiinte – tefelistii – in fata unui protest al simpatizantilor PSD, regasim cele mai crincene etichetari: tigani, viermi, jeguri, gunoaie, cacati, patibulari, hoti, o intreaga gama de epitete ce vor sa demonstreze ca nimeni nu s-a nascut egal cu tefelistul, ca ceilalti sint sub-oameni. Pe alocuri, pe Facebook, se fac propuneri pentru a se stringe bani pentru asasinarea lui Tariceanu, plata pentru niste romi care sa il injunghie pe Dragnea, uciderea in masa a pesedistilor. Sau uciderea in masa a parlamentarilor. Nu ei. Sa vina cineva si sa le ucida adversarii. Ei au niste prafuri de tras pe nas. O bere incerta de consumat. Un flat white.

Nu in ultimul rind, o buna parte din “vina” apartine si tehnologiei. Datorita tehnologiei tefelistul poate trai “social” intr-o lume virtuala, in care interactioneaza cu alti marginali social, unde prostia unuia se propaga “viral” catre toti ceilalti, unde se pot autoiluziona ca lumea e altfel decit cea in care vietuiesc izolati. Tehnologia ar putea sa ii ajute. Dar ei pur si simplu nu vor sa stie adevarul. Ar putea bunaoara sa caute datele oficiale de pe siteuri oficiale ca sa isi formeze o parere, dar Tapalaga, Guran, Chirila sau Bot par cai mai facile ca sa se “informeze”. Alea sint “sursele veridice”. Informatie gata mestecata si regurgitata. Esenta, tati! Nu stam sa gindim!

Plus de asta, a te informa e futil, si-asa pesedistii fura tot, deci… fatalitate! Mai bine sa dam drumul la un joculet, mai bine sa ascultam o asa-zisa muzica sau sa ne uitam la filmulete cretinele, pe care cel putin credem ca le intelegem… Sau daca e serial, la ultimul sezon.

De ce ne miram atunci ca serviciile si-au aruncat privirile in aceasta directie! Iata o turma numai buna de transformat in carne de tun! De ce sa ne miram ca tefelistii emit cele mai extremiste opinii, de la uciderea saracilor, batrinilor sau blonavilor, la interzicerea reproducerii pentru cei care nu voteaza corect sau se opun “celor corecti”, adica lor? De ce sa ne miram ca viseaza nationalizari si confiscarea patrimoniului si banilor firmelor? De ce sa ne miram ca viseaza la o redistribuire a averii “romanesti” catre cetateni (aici banuiesc eu ca pesedistii nici n-ar avea voie sa primeasca, ei fiind oricum hoti)? De ce sa ne miram ca vor sa fie condusi de un alt taietor de frunze la ciini, somer, Ciolos? De ce sa ne miram ca isi denunta propriii parinti si cer sa li se retraga cele mai elementare drepturi cetatenesti?

Dupa cum am mai spus-o si pe Facebook, daca va e antipatic Serban Nicolae, ajunge sa o bagati si pe Chichirau in poza. Vi se pare Firea insuportabila? Bagati-l pe Nicusor in poza facind bilute. Acesti aroganti si frustrati de tefelisti l-ar putea transforma si pe ucigasul de Iliescu intr-un batrinel simpatic, rasat si sofisticat.

Iar costurile sint deja uriase. Cind ai o intreaga generatie nesocializata, frustrata, care gindeste in dihotomii simple (alb/negru, noi sintem buni/aia sint rai, unii au/altii n-au) si false cauzalitati (nu pot munci pentru ca Dragnea…), odata cu iesirea de pe piata muncii a Genratiei X (generatia mea), cind aceasta generatie de ciudati va incepe sa parvina si sa puna ghearele pe conducere, va fi o jale cumplita.